‘n Versameling is ŉ groep dinge, elemente, simbole, wat volgens ŉ gekose definisie bymekaar behoort. My slotsom ten opsigte van hierdie definisie is, om die waarde van enige iets te bepaal nodig jy ŉ punt van verwysing. Wat beteken, jy is wat jy is, ten opsigte van iets anders. Nou, om enige iets op te weeg met iets anders is geen aanduiding van waarde nie, maar meer ŉ aanduiding van die verskil in eienskappe. Dit is die verskil in eienskappe wat ons definieer ten opsigte van die verwysingspunt en slegs deur die aanwending van ons eienskappe word ons waarde bepaal.
Dit beteken alles het waarde ten opsigte van mekaar, maak nie saak tot watter versameling jy behoort nie.
By "Expression Sessions" in George sê ons altyd: ’Everybody wants to be a star, welcome to the galaxy!’ Die filosofie agter hierdie stelling is dat ons almal sterre is en almal ŉ plekkie het in die hemelruim. So ons almal het die kapasiteit om te skyn, want ons almal is gebôre met ietsie spesiaal. Nou hierdie ietsie spesiaal moet ontgin, verwerk en vertroetel word. Hierdie ietsie het toegeweide aandag nodig om tot volle potensiaal te groei. Hierdie ietsie spesiaal verwys gewoonlik na ons talent.
Baie mense het al vir my gesê ek het vele talente. Ek het gesit en bepeins daaroor, toe ek besef, ek het egter net een talent en hierdie een talent bestaan uit ŉ verskeidenheid van vaardighede. Hoekom sê ek so? Wel, die karakter Hundred Eyes, ŉ Shoalin priester in die televisie reeks Marco Polo, het Kung-Fu gedefinieer en my ŉ beter perspektief gegee oor wat talent is.
Ek het altyd gedink Kung-Fu verwys na die oosterse vegkunste, maar volgens Hundred Eyes beteken Kung-Fu: Dominance through supreme skill of Oorheersing deur onge-ewenaarde vaardigheid.
Hy wys uit dat ŉ kunstenaar, 'n beeldhouer, ŉ rekenmeester of selfs ŉ ystersmid met buitengewone vernuf en onge-ewenaarde vaardighede, Kung-Fu beoefen, en as ek kyk na wêreld-rugby, sou ek sê die All Blacks beoefen Kung-Fu. Hundred Eyes sê ook : ‘To master Kung-Fu requires practice, preparation and endless repetition. Om Kung-Fu te bemeester benodig oefening, voorbereiding en onophoudelike herhaling. En met dit het ek besef, talent is die produk van vernuf en vaardighede, en die somtotaal van toewyding, want wat jy insit is wat jy uitkry.
Nou as jy buitengewone talent het moet jy besef dit kom met verantwoordelikheid. Verantwoordelikheid moet bestaan uit ŉ kombinasie van informasie, kennis en wysheid. In die moderne wêreld van informasie tegnologie is almal deesdae ŉ genius en te veel mense beskou informasie as kennis en dus waar die pot mis gesit word. Informasie is net wat dit is, Informasie, en niks meer nie. Informasie raak egter net kennis as dit suksesvol kan toegepas word en kennis raak slegs wysheid as dit aangewend word ten bate van almal. Ek sê in een van my liedjies: If you are good at something never do it for free but do it to free your people! En as jy jou Godgegewe talent aanwend om die wêreld ŉ beter plek te maak, is dit die grootste vorm van dankbaarheid wat jy kan betoon aan die Almagtige vir hierdie seëning wat Hy jou gegun het, en dan eers kan jy erkenning verwag vir jou talent.
So laat ons skouer aan die wiel sit, talente ontgin en groei met waardes wat voldoen aan kennis en wysheid, sodat die hemelruim besprinkel word met sterretjies wat skyn, skyn, skyn…
Meer oor Hakkiesdraad Hartman
Wie is Wenda Nel?
Junie 23, 2019
Dit was om die kampvuur wat ek Wenda Nel die eerste keer ontmoet het. ‘n Blonde kop wat so lekker gelag het dat die trane gerol het. Wat my egter die meeste opgeval het is hoe gemaklik sy in haar vel is. Hoe sy vir enige iemand ‘n glimlag het en hoe die warmte van haar hart deur haar oë en hele wese straal.
Kort daarna gewaar ek haar by die kerk waar sy die mense ewe gemaklik met koffie bedien. En ek kan nie help om te wonder of die mense ooit wéét wie sy is nie? Wat in daardie gespierde bene sit? Hoeveel wilskrag en ure se werk daarin gegaan het om die medaljes te verwerf wat sy so beskeie oor is.
In kort, Wenda het die 400m hekkies al in 54.37s afgelê. Wat haar nie net tans die beste in haar item maak in Suid-Afrika nie, maar al talle medaljes op die wêreld arena verwerf het. Ek het my kans geneem om by haar te gaan aanklop en so bietjie in die hitte van haar hart te gaan kuier.
1. Vertel ons lesers asseblief meer van jouself. Wie is Wenda wanneer sy nie op die atletiek baan…
Joshua Na Die Reën & Liani Reynolds
Liani Reynolds en Jacques van Joshua na die Reën
Joshua Na Die Reën het al ‘n huishoudelike naam geword in Suid Afrika en almal wat sy musiek hoor is gaande daaroor. Vir die rede was Affies Seunsskool, in Pretoria, se saal vol gepak met afwagting op sy nuutste album. Almal het uitgesien na sy gevoelvolle stem wat gemaklik hoog en dan weer laag deur jou hart sny met sy sielvolle lirieke. Jy kan sy musiek voel en jou hart kan dit verstaan. Ek dink dis hoekom so baie mense sy musiek geniet. Ons, ek en Lenetjie, was ook baie opgewonde om Liani Reynolds se album te beleef, veral vir dié wat haar unieke diep stem gehoor het op die Lugballon enkelsnit van Musiek soos Grond. Laat ek vir jou ‘n prentjie skets van die heerlike aand sodat jy kan voel asof jy ook daar was. Ek deel graag met julle my belewenis.
Voor die konsert het ons vinnig ‘n paar fotos geneem en geselsies aangeknoop met sangers, radio omroepers en Jacques se ma wat op kort kennis kaartjies verkoop het.
Die klippie in my skoen - geskryf deur iskra
Julie 09, 2016
Wat 'n knaende verraad! Daardie klippie in die skoen. Daardie ding wat krap en pla en mens soms verleë laat. Dis 'n pes as jy dalk jaag van hier na daar, soveel dinge wat aan jou trek; jou aandag vat; daar is nie tyd nie! Vir jou om net te kan sit, skoen uittrek en die verdomde ding uitgooi! Pfffeeeu...! Wat 'n verligting as hy eers weg is!
So klein dingetjie met soveel praat in sy kneuse...daardie klippie in die skoen.
(Talk about rubbing me up the wrong way!)
Ons het almal maar ons klippies. Klein goedjies wat haak en pla. Daagliks knaag dit aan ons..maal dit rond in ons koppe, laatnag, wannneer ons eintlik moet slaap...
Ons kinders se toekoms, gesondheid. Hoe gaan jy hierdie maand daardie rekening betaal?
Jou huwelik of 'n vriendskap is dalk op 'n snaakse plek of selfs naby skipbreek?
Dalk ons eie gesondheid wat 'n lelike rapport gekry het... 'n finale een...wat jou asem weggeruk het...wat jou, die mense om jou, dae en minute met 'n ander o…